EkBass/fiwiki-20250220-pages-articles huggingface dataset:
Ioánnis Andréou

Ioánnis Andréou () oli kreikkalainen uimari, joka osallistui vuoden 1896 kesäolympialaisiin voittaen hopeaa 1 200 metrin vapaauinnissa. Kilpailuun osallistui vain seitsemän uimaria, ja Andréou sijoittui toiseksi ajalla 21.03,4. Alfréd Hajós, joka voitti kilpailun, ui matkan aikaan 18.22,2, mikä on lähes kolme minuuttia parempi aika kuin Andréoun aika. Andréou ei osallistunut muihin kilpailuihin olympialaisissa. ==Lähteet== Luokka:1800-luvulla syntyneet Luokka:Kreikkalaiset uimarit Luokka:Kreikkalaiset olympiamitalistit Luokka:Kuolinvuosi tuntematon
Tieto-Lauri

Tieto-Lauri on joka kolmas vuosi myönnettävä palkinto, joka myönnetään tunnustuksena ansiokkaalle suomenkielisen lasten- tai nuorten tietokirjan tekijälle. Sen suuruus on 30 000 euroa, ja se jaettiin ensimmäisen kerran vuonna 2009. Palkinnon jakaa Lauri Jäntin säätiö, ja sen saajasta päättää säätiön hallitus. Vaikka palkinnosta päättäjät ovat aikuisia, palkintoraati käyttää lapsia testilukijoina. Ensimmäisellä kerralla palkinto annettiin vuonna 2007–2009 ilmestyneelle tietokirjalle. Palkinnon taustalla on huoli siitä, että koululaiset käyttävät yhä vähemmän kirjoja apunaan tietoja hankkiakseen. Palkinnolla halutaan innostaa lapsia ja nuoria syventymään eri tiedonalojen kirjoihin. Lapsille, joille on pienenä luettu ja jotka ovat itse tottuneet lukemaan, on parempi suhde kieleen ja paremmat kyvyt itse etsiä uusia tietoja. Lisäksi palkinnon jakajat haluavat kannustaa kirjojen tekijöitä, sillä lapsille ja nuorille kirjoitettuja tietokirjoja julkaistaan vähän. ==Palkinnon saajat== ; 2009 * Markku Löytönen ja Riikka Jäntti (kuvitus): Viidakkotanssi – Tutkimusmatkaaja Rafael Karsten Ecuadorissa (SKS 2007) ; 2012 * Jani Kaaro ja Väinö Heinonen (kuvitus): Evoluutio (Avain 2011) ; 2016 * Marjatta Levanto ja Julia Vuori (kuvitus): Leonardo oikealta vasemmalle (Teos 2014) * Iiris Kalliola ja Lasse J. Laine Suomen lasten retkeilyopas (Otava 2014) ; 2019 * Mauri Kunnas: Lastenkirjatuotanto ; 2022 * Laura Ertimo ja Mari Ahokoivu: Aika matka! Lotta, Kasper ja luontokadon arvoitus ; 2025 * Jukka Laajarinne ja Mari Luoma: kirjasarja Riikkisen ja Oukan seikkailuista Lähde ==Lähteet== Luokka:Suomalaiset lasten- ja nuortenkirjallisuuspalkinnot
Spyrídon Chazápis

Spyrídon Chazápis (, 1872 – ?) oli kreikkalainen uimari, joka osallistui vuoden 1896 kesäolympialaisiin voittaen hopeaa merimiesten 100 metrin vapaauinnissa. Kilpailuun osallistui vain kolme uimaria, ja Hasapis sijoittui toiseksi, mutta hänen aikaansa kilpailussa ei tiedetä. Chazápis ei osallistunut muihin kilpailuihin olympialaisissa. ==Lähteet== Luokka:Kreikkalaiset olympiamitalistit Luokka:Kreikkalaiset uimarit Luokka:Vuonna 1872 syntyneet Luokka:Kuolinvuosi puuttuu
Dimítrios Drívas

Dimítrios Drívas () oli kreikkalainen uimari, joka osallistui vuoden 1896 kesäolympialaisiin voittaen pronssia merimiesten 100 metrin vapaauinnissa. Kilpailuun osallistui vain kolme uimaria, joten Drívas voitti pronssia sijoittumalla viimeiseksi. Hänen aikaansa kilpailussa ei tiedetä. Drívas ei osallistunut olympialaisissa muihin kilpailuihin. ==Lähteet== Luokka:Kreikkalaiset olympiamitalistit Luokka:Kreikkalaiset uimarit Luokka:Syntymävuosi puuttuu Luokka:Kuolinvuosi puuttuu
Ioánnis Malokínis

Ioánnis Malokínis (, 1880–1942) oli kreikkalainen uimari, joka osallistui vuoden 1896 kesäolympialaisiin voittaen kultaa merimiesten 100 metrin vapaauinnissa. Kilpailuun osallistui vain kolme uimaria. Malokíniksen voittoaika 2.20,4 oli lähes minuutin huonompi kuin Alfréd Hajósin kaikille vapaassa 100 metrin vapaauintikilpailussa uima aika 1.22,2. Malokínis ei osallistunut muihin kilpailuihin olympialaisissa. ==Lähteet== Luokka:Kreikkalaiset olympiavoittajat Luokka:Kreikkalaiset uimarit Luokka:Vuonna 1880 syntyneet Luokka:Vuonna 1942 kuolleet
St Vincent de Paulin katedraali

St Vincent de Paulin katedraali on katolinen kirkko Tunisissa Tunisiassa. Linna on nimetty pappi Vincent de Paulin mukaan. Bonnet-Labranchein suunnittelema kirkko valmistui vuonna 1897. Seurakunnalla oli vaikeuksia sen rahoittamisessa, joten tornit päätettiin rakentaa vasta 1910. Julkisivu muistuttaa Victor Baltardin suunnittelemaa Saint Augustinin kirkkoa Pariisissa, kun taas torneissa on vaikutteita Montmartren Sacré-Coeurin kirkosta. Katedraalin arkkitehtuuri on omaperäinen yhdistelmä maurien, gotiikan ja bysantin tyylejä. == Lähteet == == Aiheesta muualla == Luokka:Katedraalit Luokka:Tunisian kirkot Luokka:Kivikirkot Luokka:Tunisin rakennukset ja rakennelmat
Nakheel Tower

Nakheel Tower on Dubaihin Arabiemiraatteihin suunnitteilla oleva pilvenpiirtäjä. Suunnitelmien mukaan se olisi valmistuessaan 1 400 metrin korkuinen ja siten maailman korkein rakennus. Nakheel Tower on nimetty kehittäjänsä mukaan. Rakennusprojektin julkistamisen yhteydessä käytettiin vielä nimeä Al Burj. Tammikuussa 2009 rakennustyöt keskeytettiin toistaiseksi taloudellisen taantuman vuoksi. == Lähteet == Luokka:Dubain pilvenpiirtäjät Luokka:Dubain asuinrakennukset Luokka:Dubain toimistorakennukset Luokka:Dubain hotellit Luokka:Toteutumattomat rakennussuunnitelmat
Viimeinen linnoitus

Viimeinen linnoitus (The Last Castle) on vuonna 2001 ensi-iltansa saanut toimintaelokuva. Elokuvan ohjasi Rod Lurie ja pääosassa ovat Robert Redford ja James Gandolfini. Elokuva kertoo kenraali Eugene Irwinistä, joka tuomitaan sotaoikeudessa kymmeneksi vuodeksi sotilasvankilaan. Vankilaa johtaa eversti Winter, jonka julmiin toimiin kuuluu tapattaa vankeja pikkuisista rikkeistä. Vangit ovat karaistuneita, mutta Irwin kuitenkin tekee pian heihin suuren vaikutuksen. Winter yrittää jatkuvasti murtaa Irwinin kovan tahdon, ja hän nousee hiljalleen Winteriä vastaan. Winter antaa vaikeimmat ja raskaimmat tehtävät Irwinille, joka kuitenkin tekee kaiken vastaan sanomatta, mutta kunnes Winter kohdistaa valtansa Irwinin ystäviin, hän nousee kapinaan. == Näyttelijät == Luokka:Vuoden 2001 yhdysvaltalaiset elokuvat Luokka:Yhdysvaltalaiset toimintaelokuvat Luokka:Vankilaelokuvat Luokka:DreamWorksin elokuvat
Hans Feige

Hans Feige (10. marraskuuta 1880 Königsberg – 17. syyskuuta 1953 Schussenried) oli saksalainen ratsuväenkenraali toisen maailmansodan aikana. Feige johti saksalaisia joukkoja myös Suomen Lapissa jatkosodan alkuvaiheissa. ==Sotilasura== Feige syntyi Itä-Preussissa upseerin perheeseen. Hän kävi kadettikoulua ja liittyi armeijaan 135. jalkaväkirykmenttiin luutnanttina marraskuussa 1900. Vuonna 1903 hän toimi II pataljoonan adjutanttina samassa rykmentissä. 1907 hän oli kadettikoulun kouluttajana Naumburgissa, Saalessa. Yliluutnantiksi hänet ylennettiin 1909 ja hän siirtyi opiskelemaan sotakorkeakouluun valmistuen 1912. Hän palveli hetken ajan 162. jalkaväkirykmentissä, kunnes sai siirron pääesikuntaan maaliskuussa 1912. Kapteeniksi hänet ylennettiin joulukuussa 1913.General der Kavallerie Hans Feige Luettu 7.1.2008 Ensimmäisen maailmansodan syttyessä hän palveli IX armeijakunnan esikunnassa. Syyskuussa 1915 hänet siirrettiin 38. jalkaväkidivisioonan pääesikuntaupseeriksi. Tässä toimessa hän haavoittui 18. maaliskuuta 1916. Palattuaan kolme kuukautta kestäneeltä toipilaslomalta hän palveli sodan loppuajan esikuntaupseerin tehtävissä armeijan pääesikunnassa, 1. merijalkaväen divisioonan esikunnassa ja kaartin täydennysdivisioonan esikunnassa. Sodan päätyttyä majurin arvoinen Feige onnistui pysymään armeijassa huolimatta Versailles’n rauhansopimuksen aiheuttamista leikkauksista. Helmikuussa 1919 hän kuului myös Görlitzin vapaajoukkoihinFreikorps Görlitz. 1925 hän yleni everstiluutnantiksi ja 1928 everstiksi. Kolme vuotta myöhemmin Feigestä tuli kenraali, hänet ylennettiin kenraalimajuriksi lokakuussa 1931. Kaksi vuotta myöhemmin seurasi ylennys kenraaliluutnantiksi ja 1. ratsuväkidivisioonan komentajuus. Hän jäi eläkkeelle marraskuussa 1935. ==Toinen maailmansota== Adolf Hitlerin valmistellessa hyökkäystä Puolaan elokuussa 1939 Feige kutsuttiin takaisin palvelukseen II armeijakunnan apulaiskomentajaksi ja Wehrkreis II:n komentajaksi. Hän osallistui Ranskan valtaukseen 1940 ja sai ylennyksen täydeksi kenraaliksi, ratsuväenkenraaliksi. Feige osallistui myös Norjan miehitykseen 1940–1941. Feige johti XXXVI armeijakuntaa operaatio Hopeaketussa, jossa kokematon SS-taisteluryhmä Nord kärsi suuria tappioita ja pakeni taistelusta. Osasyy tästä kuului Feigelle, sillä tämä oli myötäillyt SS:n johdon linjaa ja pitänyt Nordin joukkojen harjoittamista tarpeettomana, sillä sen ”korkea taistelutahto ja luja päättäväisyys” korvaisi taistelutaitojen puutteen toiminnassa. Feige johti XXXVI armeijakuntaa Suomessa lokakuuhun 1941 saakka. Armeijasta hän jäi pysyvästi eläkkeelle 30. kesäkuuta 1942. Feige palkittiin uransa aikana useilla mitaleilla, joihin lukeutuivat muun muassa 1. ja 2. luokan rautaristit vuodelta 1914, rautaristin ritariristi, kultainen Saksalainen ristiDeutsches Kreuz sekä Suomen Valkoisen Ruusun suurristi. ==Lähteet== Luokka:Saksalaiset kenraalit Luokka:Saksalaisjoukot Suomessa 1940–1945 Luokka:Vuonna 1880 syntyneet Luokka:Vuonna 1953 kuolleet
Longtze Premier

Longtze Premier on nopea ja kevyt 6,80 metriä pitkä kilpapurjevene. 3-4 hengen miehistöllä purjehdittaja Kölillinen urheiluvene Longtzen Premier on varustettu suhteellisen suurella genaakkerilla 59,9 neliömetriä. Kryssipurjepinta-ala on 34 neliömetriä ja myötätuuleen purjepinta-ala on 80,5 neliömetriä. Longtze Premier pohjautuu Steve Thompsonin suunnittelemaan urheiluveneeseen T680. Suurimmat erot ovat kannen suunnittelussa, evissä ja isopurjeessa. Longtze Premier suunniteltiin ja valmistettiin Kiinan America's Cup joukkueen purjehtijoiden tarpeeseen. Projektin taustalta löytyy useita ranskalaisia ja amerikkalaisia ammattipurjehtijoita. == Katso myös == * Longtze Premierin kotisivu * Veneen suunnittelija Steve Thompson ja Tboat Luokka:Köliveneet
Basra (maakunta)

Basran maakunta () on yksi Irakin 19 maakunnasta (kuvernoraatista). Sen pinta- ala on 19 070 neliökilometriä (4,4 % Irakista) ja väkilukuarvio (2013) 2 403 301 (7,6 % Irakin väestöstä). Väestöstä 79,9 prosenttia oli kaupunkilaisia ja 20,1 prosenttia asui maaseudulla. Vuoden 1997 väestönlaskennan aikaan maakunnan väkiluku oli ollut 1 556 445. thumb|250px|left|Basran kuvernoraatin piirikuntajako. Maakunta rajautuu etelässä Persianlahteen ja Kuwaitiin, lännessä al-Muthannan, pohjoisessa Dhi Qarin ja Maysanin kuvernementtiin sekä idässä Iraniin. Kuvernoraatti on jaettu paikalliahallintoa varten seitsemään piirikuntaan (Abu al-Khaseeb, Basra, Fao, al-Midaina, al-Qurna, Shatt Al-Arab ja al-Zubair). Kuvernoraatin pääkaupunki on Basra, joka sijaitsee Persianlahteen laskevan Shatt al-Arabin varrella. == Lähteet == ==Aiheesta muualla== *Basrah Governorate Profile (UN OCHA, 7/2009) (orsam.org.tr) *Governorate of Basra (pdf, 2013) (gov.iq)
Rizen maakunta

Rizen maakunta () on yksi Turkin maakunnista. Se sijaitsee Turkin koillisosassa Mustanmeren rannalla ja sen pääkaupunki on Rize. Maakunnan eteläosassa kohoavat Pontiset vuoret. Vuonna 2014 maakunnan väkiluku oli 329 779 ja pinta-ala 3 835 km². Rizen maakunnan vuoristo on Turkin keskeisintä teentuotantoaluetta. Maakunnassa kasvatetaan ja valmistetaan noin 2/3 kaikesta Turkissa valmistetusta teestä. Maailmankin mitassa alue on tärkeää teenpensaan viljelyaluetta, sillä Turkki on maailman neljänneksi suurin mustan teen tuottaja. Valtiollisen teekonserni Çaykurin kotipaikka on Rizessä. Nimi Rize tulee kreikan kielen sanasta ριζα (riza), eli vuoren luiskat. Tiedosto:Rize'den bir görünüm.jpg|Rizen kaupunki sijaitsee Mustanmeren rannalla. Tiedosto:Tea Rize.jpg|Teeviljelmiä Rizen maakunnan vuorenrinteillä. Tiedosto:Kavrun Yaylası.jpg|Rizen maakunnan vuoristoseutua. Tiedosto:-river -green -nature -forest -sky -cloud -trabzon -ayder (14344079581).jpg|Vuoristojoki. Tiedosto:Rize districts.png|Rizen maakunnan jako 12 piirikuntatason yksikköön. Rizen kaupunki on punainen alue kartan vasemmassa osassa. ==Lähteet== ==Aiheesta muualla== *Rize Province, Turkey (6.8.2015) (nationalgeographic.com) *Thomas Brinkhoff: Turkey - Rize (citypopulation.de)
Abu Dhabin Grand Prix

Abu Dhabin Grand Prix on Formula 1 -sarjan osakilpailu, joka on järjestetty kaudesta alkaen Yas Marinan moottoriradalla Abu Dhabissa Yhdistyneissä arabiemiirikunnissa. Kilpailun järjestämisestä ilmoitettiin alkuvuonna 2007 järjestetyn tapahtuman yhteydessä. 12. huhtikuuta 2008 ilmoitettiin, että kilpailu järjestetään lokakuussa 2009. Vuoden 2009 osakilpailu oli ensimmäinen Abu Dhabissa ja Yhdistyneissä arabiemiirikunnissa ajettu osakilpailu. Vuodesta 2010 alkaen Abu Dhabissa on ajettu marraskuussa. Abu Dhabin Grand Prix on toinen Lähi-idässä ajettava kilpailu Bahrainin Grand Prix’n lisäksi. Kilpailussa ajettava rata on sekoitus perinteistä kilparataa ja katurataa. Se sijaitsee osittain satama-alueella ja kaduilla kuten Monacossa ja siinä on myös osio, joka muistuttaa Spa-Francorchamps’n Raidillon-mutkaa. Kaudelle rataprofiilia muutettiin merkittävästi, kun hitaita mutkia ja šikaaneja poistettiin ja niiden tilalle tehtiin nopeampia neulansilmämutkia. ==Tilastot== ===Voittajat=== Suomalaisista voittoa ovat juhlineet Kimi Räikkönen vuonna 2012, Nico Rosberg vuonna 2015 ja Valtteri Bottas vuonna 2017. Kausi Kuljettaja Valmistaja Rata Raportti 2009 Sebastian Vettel Red Bull-Renault Yas Marina Raportti 2010 Sebastian Vettel Red Bull-Renault Yas Marina Raportti 2011 Lewis Hamilton McLaren-Mercedes Yas Marina Raportti 2012 Kimi Räikkönen Lotus-Renault Yas Marina Raportti 2013 Sebastian Vettel Red Bull-Renault Yas Marina Raportti 2014 Lewis Hamilton Mercedes Yas Marina Raportti 2015 Nico Rosberg Mercedes Yas Marina Raportti 2016 Lewis Hamilton Mercedes Yas Marina Raportti 2017 Valtteri Bottas Mercedes Yas Marina Raportti 2018 Lewis Hamilton Mercedes Yas Marina Raportti 2019 Lewis Hamilton Mercedes Yas Marina Raportti 2020 Max Verstappen Red Bull Racing-Honda Yas Marina Raportti 2021 Max Verstappen Red Bull Racing-Honda Yas Marina Raportti 2022 Max Verstappen Red Bull Racing-RBPT Yas Marina Raportti 2023 Max Verstappen Red Bull Racing-Honda RBPT Yas Marina Raportti 2024 Lando Norris McLaren- Mercedes Yas Marina Raportti ===Nopeimmat kierrokset=== Kausi Kuljettaja Valmistaja Aika 2009 Sebastian Vettel Red Bull-Renault 1.40,279 2010 Lewis Hamilton McLaren-Mercedes 1.41,274 2011 Mark Webber Red Bull-Renault 1.42,612 2012 Sebastian Vettel Red Bull-Renault 1.43,964 2013 Fernando Alonso Ferrari 1.43,434 2014 Daniel Ricciardo Red Bull Racing-Renault 1.44,496 2015 Lewis Hamilton Mercedes 1.44,517 2016 Sebastian Vettel Ferrari 1.43,729 2017 Valtteri Bottas Mercedes 1.40,650 2018 Sebastian Vettel Ferrari 1.40,867 2019 Lewis Hamilton Mercedes 1.39,283 2020 Daniel Ricciardo Renault 1.40,926 2021 Max Verstappen Red Bull Racing-Honda 1.26,103 2022 Lando Norris McLaren- Mercedes 1.28,391 2023 Max Verstappen Red Bull Racing-Honda RBPT 1.26,993 2024 Kevin Magnussen Haas-Ferrari 1.25,637 == Sponsorit == * 2009–2024: Etihad Airways Abu Dhabi Grand Prix == Lähteet == * Abu Dhabi Grand Prix 2024 Formula1.com === Viitteet === == Aiheesta muualla == * Kotisivut * Katso kuvat Abu Dhabin F1-radasta MTV.fi
N. Katravás

N. Katravás () oli kreikkalainen uimari, joka osallistui vuoden 1896 kesäolympialaisissa 1 200 metrin vapaauintiin. Kilpailuun osallistui yhteensä yhdeksän uimaria, mutta yksi keskeytti, eikä kolmen kreikkalaisen uimarin nimeä ei edes tiedetä. Vain kahden parhaan uimarin ajat sekä sijoitukset tiedetään. Katravás ei sijoittunut kahden parhaan joukkoon. Katravás ei osallistunut muihin kilpailuihin olympialaisissa. Luokka:Kreikkalaiset uimarit Luokka:Syntymävuosi puuttuu Luokka:Kuolinvuosi puuttuu
Poimandres

Poimandres (, , myös Pimandris, Poemander tai Pimander), on eräs osa Corpus Hermeticumia, säilynyttä osaa hermetistisestä tekstikokoelmasta Hermetica. Se esiintyy usein kokoelman ensimmäisenä kirjana. Nimen on arveltu tarkoittavan ”Ihmisten paimenta" tai "ihmis-paimenta”; ποιμήν (paimen) ἀνήρ (ihminen). Hiljattain on kuitenkin osoitettu etymologisissa tutkimuksissa, että nimi tulee ennemminkin egyptiläisestä sanonnasta ”Peime-nte-rê” eli Ra’n viisaus tai ymmärrys. Poimandres on alun perin kirjoitettu kreikaksi. Teksti kertoo, että ihmisen sielun päämääränä on jumalallistuminen, ja tämä päämäärä voidaan saavuttaa vain oikean tiedon avulla. Saatuaan initiaation eli vihkimyksen, ihminen voi aloittaa sielunvaelluksen kohti jumalallistumista. Tiedon saavuttaminen vaatii työtä ja erilaisten rituaalien suorittamista. Poimandres on kirjoituksessa jonkinlaisen jumaluuden tai jumalan ominaisuuden nimitys: Nimi Poimandres esiintyy myös muissa Corpus Hermeticumin teksteissä. == Lähteet == == Aiheesta muualla == * Ἑρμου του Τρισμεγιστου Ποιμάνδρες * Poemandres, the Shepherd of Men, G. R. S. Meadin englanninkielinen käännös - The Corpus Hermeticum, The Gnostic Society Library * Pimander , Marsilio Ficinon latinankielinen käännös; Milano: Damianus de Mediolano 1493 Luokka:Antiikin kreikankieliset kirjat Luokka:Hermetismi
Gardner Williams

Gardner Williams (16. huhtikuuta 1877 Massachusetts Yhdysvallat – 14. joulukuuta 1933 Kalifornia Yhdysvallat) oli yhdysvaltalainen uimari, joka osallistui vuoden 1896 kesäolympialaisissa 100 ja 1200 metrin vapaauinteihin. Williamsin aikoja tai sijoja kilpailuissa ei tiedetä, mutta on varmaa, että 100 metrin vapaauinnissa hän ei sijoittunut kahden parhaan joukkoon, eikä 1200 metrin vapaauinnissa kolmen parhaan joukkoon. Luokka:Yhdysvaltalaiset uimarit Luokka:Vuonna 1877 syntyneet Luokka:Vuonna 1933 kuolleet
Oreadit

Oreadit (, "vuori") olivat kreikkalaisessa mytologiassa nymfejä, jotka asuivat vuorilla, laaksoissa ja rotkoissa. Strabon mainitsi Hesiodoksen kertoneen oreadien olleen Hekateroksen ja Foroneuksen tyttären viisi tytärtä ja satyyrien ja kureettien sisaria. Nämä viisi olisivat olleet siten oreadien kantaäiditStrabon, Geografia 10.3.1 (engl. käännös). Tunnetuin oreadeista oli Ekho. == Lähteet == Luokka:Nymfit
Geórgios Ánninos

Geórgios Ánninos () oli kreikkalainen uimari, joka osallistui vuoden 1896 kesäolympialaisissa 100 metrin vapaauintiin. Ánninoksen aikaa tai sijaa kilpailussa ei tiedetä, mutta on varmaa, että hän ei sijoittunut kahden parhaan joukkoon. ==Lähteet== Luokka:Kreikkalaiset uimarit Luokka:Syntymävuosi puuttuu Luokka:Kuolinvuosi puuttuu
Jättiläissiirat

Jättiläissiirat (Bathynomus) on hyvin suurikokoisten, valtamerissä elävien siirojen lahkon äyriäisten suku. Suvusta tunnetaan yhdeksän lajia. Jättiläissiirat elävät lähes kaikkien valtamerten syvissä ja kylmissä pohjavesissä. Niitä on tavattu jopa 2 kilometrin syvyydestä, mutta suurin osa niistä elää 365–730 metrin syvyyksissä.Holthuis, L. B. & Mikulka, W. R. (1972): Notes on the deep-sea isopods of the genus Bathynomus (A. Milne- Edwards, 1879). Bulletin of Marine Science, vol. 22, s.575–591. Siirat voivat kasvaa puolen metrin pituisiksi ja suurimmat ovat painaneet 1,7 kiloa. Suvun suurin ja tunnetuin laji on jättiläissiira (Bathynomus giganteus). Jättiläissiirojen pääasiallisena ravintona ovat kuolleet valaat, kalat ja nilviäiset. Ne voivat kuitenkin myös saalistaa hitaasti liikkuvia eläimiä, kuten merimakkaroita, mahdollisesti kalojakin. Siiroilla on suuret, melko kaukana toisistaan sijaitsevat verkkosilmät, jotka muodostuvat lähes 4 000 osasilmästä eli ommatidista.Steven C. Chamberlain, V. Benno Meyer-Rochow & William P. Dossert (1986): Morphology of the compound eye of the giant deep- sea isopod Bathynomus giganteus. Journal of Morphology, vol. 189, nro 2, s. 145–156 == Lähteet == Luokka:Siirat
M/T Stena Sirita

M/T Stena Sirita () on norjalaisen P/R Stena Ugland Shuttle Tanker II DA:n omistama öljytankkeri. Alus on rakennettu vuonna 1999 Tsuneishi Shipbuildingin telakalla Tadotsussa, Japanissa. Alus on rekisteröity Norjan lipun alle, ja sen kotisatama on Sandefjord. Nykyisin aluksella operoi Stena Bulk. Stena Siritan sisaralus on M/T Stena Alexita. == Tekniset tiedot == Pituutta aluksella on 262,6 metriä ja leveyttä 46,04 metriä, ja syväys on 15,728 metriä. Laivan koko tilavuus (bruttovetoisuus, GT) on 77 410 ja matkustus- ja lastitilojen tilavuus (nettovetoisuus, NT) 34 046\. Aluksen kuollut paino eli kantavuus on 126 873 tonnia. Laivan huippunopeus on 14 solmua. Laivan pääkoneina on kaksi MAN B&W; 7S50MC -dieselmoottoria, jotka yhdessä kehittävät 16,388 kilowatin tehon. Stena Siritan öljykapasiteetti (Oil @ 98% Cu Mtr) on 138 946 m³ ja (Oil @ 98% Barrels) 873 942,6 m³. Painolastikapasiteetti on 55,544 m³. == Käyttöhistoria == 1\. marraskuuta 1998 laivan köli laskettiin. 30. maaliskuuta 1999 alus laskettiin vesille. 10\. elokuuta 1999 vastavalmistunut alus luovutettiin P/R Stena Ugland Shuttle Tankerin omistukseen, joka rekisteröi aluksen Norjan lipun alle. Kotisatamaksi tuli Grimstad. Vuonna 2000 laivan isännöinti siirtyi IUM Ship Management A/S:lle. Vuonna 2005 Ugland Nordic Shipping A/S alkoi isännöidä laivaa. Samalla kotisatama muuttui Sandefjordiksi. Nykyisin Stena Siritaa isännöi norjalainen Teekay Marine Services. == Lähteet == == Aiheesta muualla == *Fakta om Fartyg – M/S Stena Sirita *Stena Sirita Teekay Corporationin sivuilla *Stena Bulk Stena Sirita
Aléxandros Chrýsafos

Aléxandros Chrýsafos () oli kreikkalainen uimari, joka osallistui vuoden 1896 kesäolympialaisissa 100 metrin vapaauintiin. Hrisafoksen aikaa tai sijaa kilpailussa ei tiedetä, mutta on varmaa, että hän ei sijoittunut kahden parhaan joukkoon. ==Lähteet== Luokka:Kreikkalaiset uimarit Luokka:Syntymävuosi puuttuu Luokka:Kuolinvuosi puuttuu
Intian Grand Prix

Intian Grand Prix oli Formula 1 -sarjan osakilpailu, joka on järjestetty kausina – Buddh International Circuitilla. Rata tunnettiin aikaisemmin nimellä Jaypee International Race Circuit. Rata sijaitsee Noidan teknologiateollisuuskaupungissa 50 kilometrin päässä Intian pääkaupungista Delhistä. Ensimmäinen Intian Grand Prix oli tarkoitus järjestää ensimmäisen kerran vuonna 2010, mutta se päätettiin siirtää vuodella eteenpäin. Kaudella Intian GP:tä ei ajettu, koska Bernie Ecclestone halusi siirtää kilpailun loppukaudelta alkukaudelle, mutta sen jälkeenkään ei Intian GP:tä ole järjestetty.. == Intian GP:n voittajat == Kausi Kuljettaja Talli Rata Raportti 2011 Sebastian Vettel Red Bull-Renault Buddh International Circuit Raportti 2012 Sebastian Vettel Red Bull-Renault Buddh International Circuit Raportti 2013 Sebastian Vettel Red Bull-Renault Buddh International Circuit Raportti == Lähteet == == Aiheesta muualla == * Epäviralliset kotisivut *
Ohto Manninen

Ohto Heikki Sulevi Manninen (s. 24. syyskuuta 1943 Helsinki) on suomalainen filosofian tohtori ja historiantutkija,Kuka kukin on 2007, Otava 2006 joka on perehtynyt erityisesti Suomen vaiheisiin toisessa maailmansodassa. Manninen oli sotahistorian professori Maanpuolustuskorkeakoulussa useiden vuosien ajan. Aikaisemmin hän toimi Suomen historian professorina Helsingin ja Tampereen yliopistossa. Ohto Mannisen isä oli tietokirjailija Antero Manninen, jonka vanhemmat olivat kirjailijat Otto Manninen ja Anni Swan. Hänen sisarensa on kirjailija Hellevi Arjava. == Teokset == * Kansannoususta armeijaksi: Asevelvollisuuden toimeenpano ja siihen suhtautuminen valkoisessa Suomessa kevättalvella 1918. (Väitöskirja) 1974 * Toteutumaton valtioliitto: Suomi ja Ruotsi talvisodan jälkeen. Kirjayhtymä 1977 * * Kajaanin asukkaat 1651–1750. Suomen sukututkimusseura 1981 * Helsingin sotilaspiiri 1932–1992. Helsingin sotilaspiiri 1993 * Talvisodan salatut taustat. Neuvostoliiton operatiiviset suunnitelmat 1939–1941 Suomen suunnalla. Kirjaneuvos 1994 * Molotovin cocktail – Hitlerin sateenvarjo: Toisen maailmansodan historian uudelleenkirjoitusta. Painatuskeskus 1994. ISBN 951-37-1495-0 (Lauri Jäntin tietokirjapalkinto, 1995) * * Kerttu Nuorteva: Neuvostokaunotar vakoilujohtajana. Edita 2006 * Miten Suomi valloitetaan – puna-armeijan operaatiosuunnitelmat 1939–1944. Edita 2008 * ;Toimittajana * Itsenäistymisen vuodet 1917–1920 osa 1. Irti Venäjästä. VAPK-kustannus 1992 * Itsenäistymisen vuodet 1917–1920 osa 3. Katse tulevaisuuteen. VAPK-kustannus 1992 * Itsenäistymisen vuodet 1917–1920 osa 2. Taistelu vallasta. Painatuskeskus 1993 * Murhenäytelmän vuorosanat: Talvisodan hallituksen keskustelut. Edita 2003 * Puna-armeija Stalinin tentissä. Edita 1997 * Muistelmia aktivismista ja vapaussodasta. Edita 1999 * Stella Polaris: Suomalaista sotilastiedustelua. Edita 2002. * "Käymme omaa erillistä sotaamme": Risto Rytin päiväkirjat 1940–1944. Edita 2006 * Suomalaisten taistelut Ruotsin, Venäjän ja itsenäisen Suomen riveissä. Tammi 2007 ==Lähteet== Luokka:Suomalaiset professorit Luokka:Suomalaiset historioitsijat Luokka:Helsingin yliopiston professorit Luokka:Maanpuolustuskorkeakoulun professorit Luokka:Tampereen yliopiston professorit Luokka:Vuonna 1943 syntyneet Luokka:Elävät henkilöt
Mesoteliooma

Mesoteliooma on keuhkopussin tai vatsaontelon mesoteelisolukon syöpä. Useissa tapauksissa sen on todettu saaneen alkunsa asbestista. Mesoteliooma voi kehittyä pienestäkin asbestialtistumisesta. Krokidoliitin epäillään olevan asbestilaaduista kaikkein vaarallisin, jo yksi altistumiskerta voi aiheuttaa mesoteliooman. Myös kaikkien muiden asbestilaatujen on todettu aiheuttavan tätä syöpää. Luokka:Syöpätaudit
Arvo Thauvón

Arvo Immanuel Thauvón () oli suomalainen jääkäriluutnantti. Hän sai sotilaskoulutuksensa ensimmäisen maailmansodan aikana Saksassa, missä hän sai tulikasteensa Misse-joella Saksan itärintamalla. Myöhemmin hän osallistui Suomen sisällissotaan ja kaatui Mouhun taistelussa.Suomen jääkärien elämäkerrasto 1938Suomen jääkärien elämäkerrasto 1975 == Perhetausta ja opinnot == Thauvónin vanhemmat olivat rovasti Emil Thauvón ja Alma Katarina Alexandra Hedmanson. Hän kirjoitti ylioppilaaksi Oulun klassillisesta lyseosta vuonna 1909 ja liittyi Pohjois–Pohjalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1909–1914. == Jääkärikausi == Thauvón hoiti Pudasjärven nimismiehen virkaa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 13. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. == Suomen sisällissota == Thauvón astui Suomen armeijan palvelukseen Saksassa 7. helmikuuta 1918 ensin vannottuaan sotilasvalan Suomen hallitukselle ja allekirjoitettuaan palvelussitoumuksen armeijalle. Tässä tilaisuudessa hänet ylennettiin luutnantiksi. Hän saapui takaisin Suomeen 18. helmikuuta 1918 aselaivoja seuranneen komennuskunnan mukana Vaasaan. Vaasasta hänet määrättiin sotilaskouluttajaksi Jyväskylään, mistä hänet lähetettiin 2. maaliskuuta 1918 konekivääriosaston johtajaksi Savon rintamalle. Hän kaatui Mouhussa käydyssä taistelussa luodin lävistäessä hänen rintansa 3. maaliskuuta 1918. Hän oli kuollessaan naimaton ja kirjoilla Viitasaarella. Hänet haudattiin Viitasaaren sankarihautaan. == Lähteet == * Toim. J. Suomalainen, J. Sundvall, E. Olsoni ja A. Jaatinen: Suomen jääkärit osa I, Oy Sotakuvia Kuopio 1933. * Toim. K. Donner, Th. Svedlin, H. Nurmio Suomen vapaussota I-VIII, Gummerus Jyväskylä 1927 * Suomen sotasurmat 1914-1922 © 2001- Valtioneuvoston kanslia, Suomi Finland * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1888 syntyneet Luokka:Vuonna 1918 kuolleet
Liike (fysiikka)

Liike tarkoittaa fysiikassa kappaleen paikan jatkuvaa muutosta suhteessa johonkin koordinaatistoon. Liike voi olla suoraviivaista tai käyräviivaista. Liike voi olla myös tasaista tai muuttuvaa. Tasaisessa liikkeessä kappaleen nopeus ja liikkeen suunta pysyvät vakiona. Mekaniikan ensimmäisen peruslain mukaan kappaleen liike on tasaista, jos siihen ei vaikuta mikään ulkoinen voima tai jos siihen vaikuttavat voimat kumoavat toisensa. Jos kappaleeseen vaikuttaa vakiovoima, se on tasaisesti kiihtyvässä liikkeessä. Käyräviivaisessa liikkeessä kappaleeseen vaikuttaa sen rataan nähden poikittaissuuntainen kiihtyvyys. Eräs käyräviivaisen liikkeen erikoistapaus on ympyräliike. Liikettä on myös pyörimisliike Liikettä kuvataan Newtonin liikelakien ja suhteellisuusteorian avulla. == Aiheesta muualla == *Opetus.tv: Fysiikan etäopiskeluympäristö, Liikkeen lait Luokka:Klassinen mekaniikka Luokka:Seulonnan keskeiset artikkelit
Vrock

Vrock oli Salon elävän musiikin yhdistyksen vuodesta 2007 järjestämä rocktapahtuma Salossa, ja sen paikkana on Maalu Pahkavuoressa.https://www.ts.fi/kulttuuri/1074201544/Vrockfestivaali+Saloon+elokuussa Rockfestari oli ikärajaton, mutta alueella oli anniskelu-alue. Aiemmin on Salon Vuohensaaressa järjestetty elokuussa leirintäalueella pidettävä rocktapahtuma ja Meri-Teijossa Venetsialais-tapahtuma, jotka on lopetettu. Kesällä 2007 Vrockissa yleisöä oli 3 000 henkeä. Esiintyjinä olivat Sturm Und Drang, Hanna Pakarinen, Bleak, Traffic Island, Miljoonasade, Don Johnson Big Band, Ari Koivunen, Miehuuskoe, The Friend, Metropol, Jann Wilde & Rose Avenue ja Flow. Tapahtumassa tehtiin jopa historiaa, kun Judas Priest -yhtyeen kitaristi K. K. Downing soitti yhden biisin Sturm und Drang -yhtyeen kanssa. ==Vrock 2008== Toinen Vrock-tapahtuma järjestettiin 9. elokuuta Karjaskyläntiellä. Esiintyjinä olivat Jippu, Maj Karma, Klamydia, Olavi Uusivirta, Poets of the Fall, Soma sekä Yö. ==Lähteet== * *Vrock 2008 === Viitteet === ==Aiheesta muualla== *Vrock *Vrock 2008 Luokka:Entiset rockfestivaalit Suomessa Luokka:Salon kulttuuri
Juha Ikonen

Juha Ikonen (s. 7. kesäkuuta 1970 Helsinki) on suomalainen entinen jääkiekkohyökkääjä. Ikonen on Espoon Jääklubin kasvatti. Hän edusti urallaan SM-liigassa pelanneiden Kiekko-Espoon ja Espoo Bluesin lisäksi myös Ruotsin Elitserienissä pelannutta Västra Frölundaa. Espoossa Ikonen pelasi 315 ottelua ja sai tehopisteitä 71 + 143 = 214\. Hän toimi myös joukkueen kapteenina. Hän pääsi edustamaan Suomea jääkiekon MM-kisoissa keväällä 1998, jolloin Suomi saavutti hopeaa. Ikosen saavutuksiin kuuluu myös Kiekko-Espoon riveissä voitettu A-nuorten Suomen mestaruus vuonna 1989. Samassa joukkueessa pelasivat tuolloin muun muassa Jere Lehtinen, Tero Lehterä, Antti Törmänen ja Juha Ylönen.http://www.blues.fi/index2.php?m=4&s;=7&id;=301 Ikonen lopetti uransa vuonna 2002. Hänen poikansa Juuso ja Joni ovat myös SM-liigakiekkoilijoita. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1970 syntyneet Luokka:Elävät henkilöt
Michael Nyman

Michael Laurence Nyman (s. 23. maaliskuuta 1944 Lontoo) on brittiläinen säveltäjä, pianisti ja libretisti. Hän on tunnettu minimalistina, ja hän juuri käytti tätä nimitystä musiikissa ensimmäisenä. Nyman syntyi työväenluokkaiseen juutalaisperheeseen Lontoon East Endissä.Michael Moran: Michael Nyman cleans up with washing machine symphony. The Jewish Chronicle, 2017. Hän opiskeli Royal Academy of Musicissa ja King’s College Londonissa. Hän saavutti varhaisella urallaan menestystä myös musiikkiarvostelijana. Nyman on säveltänyt runsaasti elokuvamusiikkia tunnetuimpina esimerkkeinä Piano (1993) sekä monet Peter Greenawayn ohjaamat elokuvat. Lisäksi hän on säveltänyt muun muassa kamarimusiikkia ja oopperaa. Hän on johtanut vuodesta 1981 omaa Michael Nyman Bandiaan. == Lähteet == Luokka:Brittiläiset säveltäjät Luokka:Vuonna 1944 syntyneet Luokka:Elävät henkilöt
Jan Everse

Jan Everse (s. 5. tammikuuta 1954 Rotterdamissa) on alankomaalainen jalkapallovalmentaja ja entinen pelaaja. Maaliskuusta 2015 lähtien hän on toiminut FC Dordrechtin päävalmentajana. ==Ura== Pelaajana Everse oli puolustaja. Hän edusti Feyenoordia 1972–77 ja Ajaxia 1977–80. Everse joutui lopettamaan uransa jo vuonna 1980 loukkaantumisen takia. Everse saavutti pelaajana kolme maansa mestaruutta. Lisäksi hän pelasi maajoukkueessa kaksi ottelua. Valmentajana Everse valmensi Suomessa FC Jokereita kaudella 2001. Hän kuitenkin sai potkut kesken kauden, jolloin tilalle astui Ville Lyytikäinen.http://www.iltasanomat.fi/urheilu/uutinen.asp?id=215772 Ennen Jokereihin tuloaan Everse oli valmentanut muun muassa FC Zwollea ja Sparta Rotterdamia. Vuonna 2006 Everse palasi takaisin vanhaan seuraansa Zwolleen. Hän valmensi seuraa Eerste Divisiessä kolmisen vuotta, kunnes sai potkut huhtikuussa 2009. Jan Everse mag terugkeren, maar… Helmikuussa 2010 Eredivisiessä häntäpäähän juuttunut SC Heerenveen palkkasi Eversen loppukauden päävalmentajakseen. Heerenveen appoint Everse Pian Eversen palkkaamisen jälkeen seura ilmoitti, että kesällä hänet korvaa Ron Jans. Ron Jans named as new boss of Heerenveen Everse johdatti Heerenveenin kauden päätteeksi sijalle 11. Kesäkuussa 2010 Eversen kerrottiin siirtyvän Eerste Divisiehen pudonneen Sparta Rotterdamin päävalmentajaksi. Everse nieuwe coach van Sparta Hän sai potkut helmikuun lopulla 2011. Jan Everse stapt per direct op bij Sparta Maaliskuussa 2015 Eversestä tuli Eredivisien jumboseura FC Dordrechtin väliaikainen päävalmentaja. Everse ei seuraa kyennyt nostamaan pois jumbosijalta, mutta sai jo huhtikuun puolivälissä seuralta jatkosopimuksen kaudelle 2015/16. Jan Everse nog een jaar trainer bij FC Dordrecht == Aiheesta muualla == * Eversen CV == Lähteet == ===Viitteet=== Luokka:Alankomaalaiset jalkapalloilijat Luokka:Alankomaalaiset jalkapallovalmentajat Luokka:Vuonna 1954 syntyneet Luokka:Elävät henkilöt
Fiorenzo Magni

Fiorenzo Magni (7. joulukuuta 1920 – 19. lokakuuta 2012) oli italialainen maantiepyöräilijä. Hän voitti Italian ympäriajon vuosina 1948, 1951 ja 1955 sekä Flanderin ympäriajon vuosina 1949, 1950 ja 1951.http://www.cyclinghalloffame.com/riders/rider_bio.asp?rider_id=63 Magni voitti vuoden 1955 Italian ympäriajon vain 13 sekunnin erolla Fausto Coppiin. Vuoden 1948 kilpailussa Coppi oli keskeyttänyt vastalauseena sille, että Magni oli saanut ulkopuolisilta työntöapua kovimmissa nousuissa. == Lähteet == Luokka:Italialaiset maantiepyöräilijät Luokka:Giro-voittajat Luokka:Vuonna 1920 syntyneet Luokka:Vuonna 2012 kuolleet
Ridin’

Ridin’ on Chamillionairen single The Sound of Revenge -albumilta. Se julkaistiin vuonna 2006. Kappaleen musiikkivideo voitti vuonna 2006 MTV Video Music Awardseissa palkinnon parhaasta rap-videosta sekä Grammyn parhaana duona tai ryhmässä tehdystä rap- kappaleestahttps://www.mtv.com/news/1539952/underdog-night-at-the-vmas-panic- gnarls-blunt-chamillionaire-win-big/ https://www.grammy.com/awards/49th- annual-grammy-awards. Kappaleella vieraili rap-artisti Krayzie Bone. Kappaleesta tuli menestys. Yhdysvalloissa se saavutti ensimmäisen sijan uusien kuumien kappaleiden joukossa. Sai myös Isossa-Britanniassa toisen sijan kappalelistalla. Kappale kertoo rasistisesta profiilista ja poliisin raakuudesta, kuinka he käsittelevät epäiltyjä. Sanoituksessa esiintyvä ilmaus "Ridin' Dirty" viittaa tilanteeseen jossa autossa on huumeitahttps://www.thehealthyjournal.com/faq/what-does-it-mean-to-ride- someone-dirty . Videossa vilahtaa Play-n-Skillz, Tom Lister Jr., Bone Thugs-N- Harmony, Chingo Bling, OG Ron C, Big Tuck ja Chamillionairen nuorempi veli Rasaq. "Weird Al" Yankovicin single "White & Nerdy" on parodia kappaleesta. Kappaleen ensimmäinen virke (they see me rollin they hatin) nousi Internet- ilmiöksi.http://knowyourmeme.com/memes/they-see-me-rollin == Lähteet == Luokka:Vuoden 2005 kappaleet Luokka:Yhdysvaltalaiset hip hop -kappaleet Luokka:Billboard Hot 100 -listan ykköset
Ghana olympialaisissa

Ghana osallistui olympialaisiin ensimmäisen kerran Helsingin 1952 kesäolympialaisissa silloisella nimellään Kultarannikko. Ensimmäisen kerran se esiintyi Ghanan nimellä Rooman 1960 kesäolympialaisissa, joissa se saavutti ensimmäisen mitalinsa. Kaikkiaan maa on saanut neljä olympiamitalia. Talviolympialaisiin se osallistui ensimmäisen kerran Vancouverissa 2010. Ghana on saavuttanut olympiamitaleja kahdessa eri urheilumuodossa, nyrkkeilyssä ja jalkapallossa. Maan ensimmäinen mitalisti oli Rooman 1960 kisojen nyrkkeilyn kevyessä välisarjassa hopeaa saanut Clement Quartey. Neljä vuotta myöhemmin Tokion kisoissa samassa sarjassa pronssia sai Eddie Blay. Münchenin 1972 olympialaisissa pronssia sai keskisarjan nyrkkeilijä Prince Amartey. Jalkapallossa maa sai pronssia Barcelonan 1992 kisoissa. == Mitalit lajeittain == == Mitalit olympialaisittain == == Olympiamitalistit == == Lähteet == *
Amerikantanskalaiset

Amerikantanskalaiset ovat Yhdysvaltoihin muuttaneiden tanskalaisten jälkeläisiä. Arviolta heitä asuu siellä noin 1 500 000. Ensimmäisiä uuden mantereen tanskalaiskävijöitä oli tutkimusmatkailija Jens Munk (1579–1628), jonka oli lähettänyt matkaan kuningas Kristian IV etsimään kauppareittiä Aasiaan Luoteisväylän kautta. Myöhempi tanskalainen merenkulkija Vitus Bering (1681–1741) löysi 1728 häneltä nimen saaneen salmen ja ensimmäisenä eurooppalaisena Alaskan 1741. Tanskalaissiirtolaisuuden ensimmäinen aalto Yhdysvaltoihin osui 1850-luvulle. Sen muodostivat Utahin osavaltioon tulleet mormonit, joiden pyhä kirja oli juuri käännetty tanskan kielelle. Yhdysvaltain sisällissodan jälkeen alkoi suurempi aalto, joka jatkui 1920-luvun puoleenväliin saakka. Monet tanskalaiset asettuivat viljelemään maata Keskilännen osavaltioihin tai harjoittamaan ammattiaan suurkaupunkeihin kuten Chicagoon, Minneapolisiin ja Nebraskan Omahaan. ”Tanskalaisvyöhykkeeksi” (Danish belt) alettiin kutsua Wisconsinista Nebraskaan ulottuvaa aluetta. Tanskalaissiirtolaisuutta esittelevät museot sijaitsevat Iowan Elk Hornissa ja Nebraskan Blairissä. Monet tanskalaiset asettuivat myös New Yorkin kaupunkiin ja Kaliforniaan. 1930-luvun laman ja toisen maailmansodan kurimuksessa Tanskasta tuli Yhdysvaltoihin paljon teknisesti koulutettua väkeä. 1970-luvulla siirtolaisuus alkoi vähetä, ja niinpä Yhdysvaltojen tanskalaisväestön määrä on pienentynyt noin 1,6 miljoonasta vuonna 1990 noin 1,4 miljoonaan vuonna 2010. Nykyisin tanskalaisia tulee Yhdysvaltoihin lähinnä suuryritysten lähettäminä toimihenkilöinä ilman aikomusta asettua maahan. Korkea koulutustaso on auttanut varhaisempienkin tanskalaissiirtolaisten nopeaa sulautumista Yhdysvaltojen väestöön ja kulttuuriin.Nielsen, J. M., & Petersen, P. L. (2014). ”Danish Americans”. In T. Riggs (Ed.), Gale Encyclopedia of Multicultural America (3rd ed., Vol. 2, pp. 1-14). Gale Books. Viitattu 1.5.2022. ==Tunnettuja amerikantanskalaisia== *Morten Andersen, amerikkalaisen jalkapallon pelaaja *Jeff Bezos, monimiljardööri ja Amazonin perustaja *Scarlett Johansson, elokuvanäyttelijä *Viggo Mortensen, elokuvanäyttelijä *George Nissen, voimistelija ja trampoliinin keksijä *Jacob Riis, lehtimies ja valokuvaaja *Lars Ulrich, muusikko, levytuottaja ja näyttelijä *Kai Winding, jazzpasunisti == Lähteet == *
Maurice Herzog

Maurice Herzog (15. tammikuuta 1919 Lyon – 13. joulukuuta 2012 Neuilly-sur- Seine) oli ranskalainen vuorikiipeilijä ja poliitikko. Herzogista tuli 3. kesäkuuta 1950 yhdessä Louis Lachenalin kanssa ensimmäinen yli 8 000 metrin korkuisen vuoren valloittanut henkilö. Kyseisenä päivänä kaksikko saavutti maailman kymmenenneksi korkeimman vuoren, Annapurnan huipun Himalajalla. Herzog on Annapurnan valloituksellaan yksi merkittävimmistä sodanjälkeisistä vuorikiipeilijöistä. Hän on myös poliitikko: hän toimi Ranskan nuoriso- ja urheiluministerinä vuosina 1958–1963 sekä Chamonix’n pormestarina. Hän kuului vuosina 1970–1995 kansainväliseen olympiakomiteaan. Maurice Herzog on valmistunut HEC Parisista.Maurice Herzog, de l’alpinisme à la politique == Lähteet == Luokka:Ranskalaiset vuorikiipeilijät Luokka:Kansainvälisen olympiakomitean jäsenet Luokka:Ranskan ministerit Luokka:Vuonna 1919 syntyneet Luokka:Vuonna 2012 kuolleet
Amerikanlatvialaiset

Amerikanlatvialaiset ovat Yhdysvalloissa asuvia latvialaisia tai heidän jälkeläisiään. Yhdysvalloissa heitä on arviolta yhteensä 87 564\. He puhuvat äidinkielenään englantia ja latviaa. *Kalifornia 11 000 *New York 9 937 *Illinois 5 772 *Florida 5 384 *Michigan 4 730 Jotkin historiatiedot viittaavat siihen, että latvialaisia olisi ollut ruotsalaisten ja suomalaisten siirtokunnissa vuonna 1640 Delawaressa ja Pennsylvaniassa. Heitä tuli joka tapauksessa 1600-luvun lopulla Tobagon saarelta Yhdysvaltoihin. Latvialaisia oli paljon myös Kalifornian kultaryntäyksen toiveikkaissa seikkailijoissa. Parin historiikin mukaan yksi ensimmäisiä Yhdysvaltojen sisällissodassa kaatuneita olisi ollut latvialainen Mārtiņš Būčiņš. Tilastojen mukaan latvialaisia tuli Yhdysvaltoihin 4 309 ennen vuotta 1900, 8 544 vuosina 1901–1910, 2 776 vuosina 1911–1914, 730 vuosina 1915–1919, 3 399 vuosina 1921–1930 ja 519 vuodesta 1930 vuoteen 1936. Ensimmäinen varsinainen latvialaisaalto Yhdysvaltoihin alkoi vuonna 1888, kun joukko nuoria miehiä saapui Bostoniin välttääkseen joutumista Venäjän armeijaan. Nuoria naimattomia miehiä ja naisia asettui myös muihin idän suurkaupunkeihin, kuten New Yorkiin, Philadelphiaan, Clevelandiin ja Chicagoon sekä länsirannikolle Seattleen, Portlandiin ja San Franciscoon. Vain harvat latvialaiset asettuivat maaseudulle. Tässä aallossa muodostui Pennsylvanian Bucksin piirikuntaan latvialainen baptistiyhteisö, jossa ei suurimmillaankaan ollut kuin satakunta jäsentä. Vuoden 1905 epäonnistunut Venäjän vallankumous toi Yhdysvaltoihin lisää latvialaisia, mukana monia kapinallisjohtajia. Heistä moni palasi kotimaahansa bolsevikkivallankumouksen 1917 jälkeen. Toisen maailmansodan vuosina latvialaisia pakeni maastaan suurin joukoin Länsi-Eurooppaan mutta myös Yhdysvaltoihin maan hallituksen tukemana, erään arvion mukaan noin 40 000 vuosina 1949–1951. Neuvostoliiton romahdettua lähes 11 000 latvialaista haki Yhdysvalloista pysyvää asuinpaikkaa vuosina 1991–2009, mutta toisaalta viitisensataa amerikanlatvialaista päätti vuosittain palata vanhaan kotimaahansa.Straumanis, A. (2014). ”Latvian Americans”. In T. Riggs (Ed.), Gale Encyclopedia of Multicultural America (3rd ed., Vol. 3, pp. 65-78). Gale Books. Viitattu 1.5.2022. ==Tunnettuja amerikanlatvialaisia== *Buddy Ebsen, näyttelijä *Leor Dimant, muusikko *Philippe Halsman, valokuvaaja ==Lähteet== Luokka:Latvialaiset henkilöt Luokka:Yhdysvaltain etniset ryhmät
Reinhold Messner

Reinhold Andreas Messner (s. 17. syyskuuta 1944 Brixen, Etelä-Tiroli, Italia) on italiansaksalainen vuorikiipeilijä ja vihreä poliitikko. Messner kiipesi vuonna 1978 ensimmäisenä Mount Everestille ilman lisähappea. Hänestä tuli vuonna 1986 ensimmäinen kaikki neljätoista yli 8 000 metrin korkuista vuorta valloittanut henkilö. Messner istui Euroopan parlamentissa Italiasta vuosina 1999–2004. Parlamenttiuransa jälkeen hän on perustanut vuoristoaiheisia museoita sekä Messner Mountain Foundation -säätiön. ==Kirjallisuutta== * ==Lähteet== ==Aiheesta muualla== *Greatest Mountaineer, National Geographicin artikkeli, marraskuu 2006. Luokka:Italialaiset vuorikiipeilijät Luokka:Italialaiset europarlamentaarikot Luokka:Etelätirolilaiset henkilöt Luokka:Vuonna 1944 syntyneet Luokka:Elävät henkilöt
Burundi olympialaisissa

Burundi osallistui olympialaisiin ensimmäisen kerran Atlantan 1996 kesäolympialaisissa, joissa se saavutti yhden ja edelleenkin ainoan olympiavoittonsa. Talviolympialaisiin se ei ole osallistunut. Burundin ensimmäinen olympiamitalisti on Atlantan 1996 olympialaisissa kultaa 5 000 metrin juoksussa voittanut Vénuste Niyongabo. Maan toinen olympiamitalisti on Francine Niyonsaba, joka saavutti Rio de Janeirossa 2016 hopeaa naisten 800 metrin juoksussa. == Mitalit lajeittain == == Mitalit olympialaisittain == == Olympiamitalistit == == Lähteet == *
Mosambik olympialaisissa

Mosambik osallistui olympialaisiin ensimmäisen kerran Moskovan 1980 kesäolympialaisissa. Siitä lähtien se on osallistunut kaikkiin kesäolympialaisiin. Ensimmäisen mitalinsa maa saavutti Atlantan 1996 ja ensimmäisen kultamitalinsa Sydneyn 2000 kesäolympialaisissa. Nuo kaksi mitalia ovat toistaiseksi maan ainoat. Talviolympialaisiin Mosambik ei ole osallistunut. Mosambikin ainoa olympiamitalisti on yleisurheilija Maria Mutola. Hän saavutti 800 metrin juoksussa pronssia Atlantassa 1996 ja kultaa Sydneyssä 2000. == Mitalit lajeittain == == Mitalit olympialaisittain == == Olympiamitalistit == == Lähteet == *
Lähdekutoja

Lähdekutoja (Ploceus heuglini) on afrikkalainen kutojalintu. Laji on nimetty Theodor von Heuglinin kunniaksi. Kutojien suvun kuvaili Georges Cuvier 1818 ja siihen kuuluu noin 60 lajia. == Esiintyminen == Lähdekutoja elää päiväntasaajan tuntumassa Keski- ja Länsi-Afrikassa. Lajin elinalueen laajuus on 1,4 miljoonaa neliökilometriä ja sen kanta on elinvoimainen. == Lähteet == Luokka:Kutojat
Paul Gross

Paul Michael Gross (s. 30. huhtikuuta 1959 Calgary) on kanadalainen näyttelijä. Hän esitti sarjassa Chicagon ratsupoliisi kohteliasta ja lähes ylimaallisia kykyjä omaavaa kanadalaista ratsupoliisia nimeltä Benton Fraser kaikilla neljällä tuontantokaudella 1994–1998. Grossin isän nimi oli Bob Gross ja heidän perheensä muutteli paljon paikasta toiseen. Paul Gross on asunut ainakin Yhdysvalloissa, Kanadassa, Englannissa ja Saksassa. 14-vuotiaana Gross esiintyi muutamissa televisiomainoksissa, ja hän opiskeli näyttelemistä Albertan yliopistossa, Edmontonissa. Paul Gross laulaa ja soittaa kitaraa. Hän toi esiin näitä ominaisuuksiaan myös Chicagon ratsupoliisi -sarjassa. Gross on osallistunut muutamia kertoja Chicagon ratsupoliisi -sarjan käsikirjoitusten tekoon. Grossilla on kaksi lasta, Jack Gross ja Hannah Gross ja hänen vaimonsa on nimeltään Martha Burns. Grossin viimeisin isompi projekti on rooli elokuvassa "Men with Brooms" (2002), jossa näytteli myös toinen kanadalainen, Leslie Nielsen. Gross Voittanut kanadalaisen "Gemini" -palkinnon viisi kertaa ja ollut ehdolla yhteensä kymmenesti. ==Aiheesta muualla== * Luokka:Kanadalaiset televisionäyttelijät Luokka:Vuonna 1959 syntyneet Luokka:Elävät henkilöt
Sambia olympialaisissa

Sambia osallistui olympialaisiin ensimmäisen kerran Tokion 1964 kesäolympialaisissa silloisella nimellään Pohjois-Rhodesia. Siitä lähtien se on osallistunut kaikkiin kesäolympialaisiin lukuun ottamatta Montreálin 1976 kisoja, joita se boikotoi. Ensimmäisen mitalinsa se saavutti Los Angelesin 1984 kesäolympialaisissa. Kaikkiaan maa on saanut kaksi olympiamitalia. Talviolympialaisiin se ei ole osallistunut. Sambia on saavuttanut kolme olympiamitaliaan kahdessa eri urheilumuodossa, nyrkkeilyssä ja yleisurheilussa. Maan ensimmäinen mitalisti oli Los Angelesin 1984 kisojen nyrkkeilyn kevyessä kärpässarjassa (alle 48 kg) pronssia saanut Keith Mwila. Atlantan 1996 olympialaisissa hopeaa sai 400 metrin aitajuoksussa Samuel Matete. == Mitalit lajeittain == == Mitalit olympialaisittain == == Olympiamitalistit == == Lähteet == *
Ria Visser

Adriana "Ria" Johanna Visser (s. 20. heinäkuuta 1961 Oud-Beijerland) on alankomaalainen pikaluistelija ja olympiamitalisti. Visser saavutti hopeaa 1 500 metrin matkalla vuoden 1980 talviolympialaisissa Lake Placidissa. Vuoden 1984 talviolympialaisissa Sarajevossa Visser sijoittui 13:nneksi 1 500 metrillä, 25:nneksi 3 000 metrillä ja 30:nneksi 500 metrillä. Yleisluistelun MM-kilpailuissa hän sijoittui parhaimmillaan kuudenneksi vuonna 1979 sekä yhdeksänneksi vuosina 1983 ja 1986. EM-kilpailuissa hän oli neljäs vuonna 1985 ja kymmenes vuonna 1986. Juniorien MM-kilpailuissa hän saavutti pronssia vuosina 1979 ja 1980. Urheilu-uransa jälkeen Visser on toiminut tv- kommentaattorina. == Lähteet == == Aiheesta muualla == Luokka:Alankomaalaiset pikaluistelijat Luokka:Alankomaalaiset olympiamitalistit Luokka:Vuonna 1961 syntyneet Luokka:Elävät henkilöt
Savannitasku

Savannitasku (Oenanthe heuglinii) on afrikkalainen hyönteissyöjälintu, joka on nimetty Theodor von Heuglinin kunniaksi. Sitä pidettiin aiemmin nokiotsataskun (Oenanthe bottae) alalajina. == Koko ja ulkonäkö == Linnun pituus on 13-14 cm. Aikuisen höyhenpuku on yläpuolelta tumman harmaanruskea, alapuolelta oranssinruskea, pää on tummanruskea tai mustahko ja silmän yläpuolella on valkoinen leveähkö juova. Pyrstö on mustavalkoinen. == Esiintyminen == Savannitasku elää Sahelin alueella Saharan eteläpuolisessa Afrikassa mantereen poikki ulottuvalla alueella, etelässä Kamerunin-Kenian tasolle. Lajin kanta on elinvoimainen. Osa linnuista on paikkalintuja, osa muuttajia. == Elinympäristö == Avoimet kallioiset savannit ja muut lyhytkortiset kuivat avomaat. == Ravinto == Savannitasku on hyönteissyöjä. == Lähteet == * African Bird Image Database (kuvia) === Viitteet === Luokka:Kivitaskut
Toshiyuki Kuroiwa

Toshiyuki Kuroiwa () (s. 27. helmikuuta 1969, Tsumagoi, Gunma) on entinen japanilainen pikaluistelija. Hän edusti maataan kolmissa peräkkäisissä talviolympialaisissa vuosina 1992-2000\. Hän voitti hopeaa vuoden 1992 talviolympialaisissa Albertvillessä. Luokka:Japanilaiset pikaluistelijat Luokka:Japanilaiset olympiamitalistit Luokka:Vuonna 1969 syntyneet Luokka:Elävät henkilöt